Talianska sociálna republika

Talianska sociálna republika (, RSI, známa aj ako Republika Salò, tal. Repubblica di Salò) bola fašistický bábkový štát nacistického Nemecka, ktorý vznikol na časti územia Talianskeho kráľovstva pod kontrolou Osi na jeseň 1943. Hlavou štátu bol Benito Mussolini. Za svoje hlavné mesto proklamovala Rím, ale faktickým sídlom ústrednej moci bolo kúpeľné mesto Salò na brehoch Gardského jazera, od čoho bol odvodený aj hovorový názov štátu (od roku 1944 bolo faktickým hlavným mestom Miláno). 

Napriek vlastným vojenským jednotkám sa musela krajina opierať o nemeckú armádu, ktorá zaisťovala poriadok v štáte a bojovala proti spojeneckým jednotkám postupujúcim na sever. 

Talianska sociálna republika vznikla po úspešnom vyslobodení Benita Mussoliniho zo zajatia na Gran Sasse (12. septembra 1943) a obnovení Mussoliniho moci 23. septembra 1943. 25. apríla 1945 spojenecká ofenzíva do severného Talianska a partizánske povstanie znamenali faktický zánik štátu. Jeho predstavitelia skončili neslávne: 28. apríla boli zastrelení a ich telá vystavené na milánskom námestí Piazzale Loreto.

 Administratívne členenie 

RSI sa delila na 11 regiónov: Lazio, Abruzzi, Umbria, Marche, Toscana, Emilia, Lombardia, Piemonte, Liguria, Veneto a Dalmatia.

Regióny sa ďalej delili na provincie:

 Lazio: Roma, Littoria, Frosinone, Rieti, Viterbo
 Abruzzi: Teramo, Pescara, L’ Aguila
 Umbria: Terni, Perugia
 Marche: Ascoli, Macerata, Ancona, Pesaro
 Toscana: Grosseto, Siena, Arrezo, Livorno, Pisa, Firenze, Pistola, Lucca, Apuania
 Emilia: Forli, Ravenna, Ferrara, Bologna, Modena, Reggio, Parma, Piacenza
 Lombardia: Mantova, Cremona, Brescia, Bergamo, Sondrio, Como, Milano, Varese, Pavia
 Piemonte: Alessandria, Asti, Cuneo, Torino, Aosta, Vercelli, Novara
 Liguria: Imperia, Savona, Genova, La Spezia
 Veneto: Rovigo, Verona, Padova, Vicenza, Treviso, Venezia
 Dalmatia: Zara, Cattaro

 De iure RSI:
 Operationszone Alpenvorland: Trient, Belluno, Bozen
 Operationszone Adriatischeskustenland: Friaul, Görz, Trieste, Quarnero, Istrien, Laibach
 Sušak-Rijeka: Fiume

 Galéria 

 Pozri aj 
 Boje v Taliansku počas druhej svetovej vojny
 Gótska línia

 Iné projekty 

 Zdroj 

Kategória:Zaniknuté štáty Európy
Kategória:Dejiny Talianska
Kategória:Talianske ťaženie
Kategória:Zaniknuté štáty
Kategória:Zaniknuté republiky